উপর থেকে অনবরত চিত্‍‌কার চলছে। জীবন-মৃত্যুর অসম লড়াই দেখতে পলকহীন ঝুঁকে পড়া ভিড়ের জোড়া জোড়া চোখ। ছেলেটির সেদিকে ভ্রুক্ষেপ নেই, থাকার কথাও নয়। জোড় হাত করে, প্রাণভিক্ষা চাইছেন অজস্রবার। ফিরে যেতে গিয়েও ঘুরে এসে বাঘটা শেষমেশ তাকে তুলে নিয়ে যায়, কোলাহল থেকে কিছুটা দূরে। কোনও আর্তিই তার কানে যায়নি। এটাসেটা পড়েছে টপাটপ। বাঘটিকে লক্ষ করে, তাকে প্রতিহত করতে। ছবি দেখে মনে হয়েছে, তাতেই বরং ভয় পেয়ে বাঘটি তুলে নিয়ে যায় অনাকাঙ্ক্ষিত 'শিকার'কে।